Europos šachmatų sąjunga

Europos šachmatų sąjunga (, sutrump. ECU) – nepriklausoma asociacija, tarnaujanti Europos šachmatų interesams. Jos nariai –  Europos šalių, ar teritorijų,  šachmatų federacijos. ECU – asocijuota FIDE narė. Būstinė –  Belgrade (Serbija).
Sąjungos tikslas: skatinti šachmatų vystymą, atstovauti savo narių interesus FIDE ir kitose tarptautinėse organizacijose, koordinuoti šalių šachmatų federacijų veiklą, bei organizuoti Europos čempionatus. Pagrindiniu valdymo organu yra Generalinė Asamblėja. Ji šaukiama ne rečiau kaip kartą per metus, o kas ketveri metai Generalinė Asamblėja renka valdybą.

Istorija 
Po to, kai 1970 m. pasaulio eksčempionas, FIDE prezidentas,  Maksas Euvė atvėrė kelią į FIDE Afrikai,  Azijai ir  Lotynų Amerikai, padaugėjo narių. 1982 m. FIDE būstinė paliko Europą ir persikėlė į Aziją. Florencijas Kampomanesas, FIDE prezidentas, pats iš  Filipinų, pilnai pasišventė  trečiojo pasaulio šalių šachmatų vystymui ir stiprinimui. Europiečiai pradėjo jausti, kad jų interesai FIDE yra nepakankamai atstovaujami. Todėl 1985 m.  Grace vykusiame FIDE suvažiavime buvo įkurta Europos šachmatų sąjunga. Jos pirmasis vadovas buvo švedas Rolfas Litorinas.

Jos statute buvo griežtai nustatyti trys principai:
 ECU turi būti organizacija FIDE viduje,
 ji turi apimti visą Europą: Vakarus ir Rytus,
 šachmatų federacijoms neturi būti jokių naujų finansinių įpareigojimų.

Šaltojo karo laikotarpiu politikai darė įtaką didžiosioms sporto federacijoms. Tai nulėmė tai, kad Sovietinio bloko šalys, išskyrus  Lenkiją, nestojo į naująją Europos šachmatų sąjungą. Be to, FIDE vadovybė nepasitikėjo naujuoju dariniu. Todėl 1986 m.  Dubajuje, vykstant FIDE suvažiavimui, atsistatydino Rolfas Litornas. Naujuoju prezidentu tapo Kurtas Jungvirtas iš  Austrijos. Tose pareigose jis išdirbo iki 1998 m.
ECU uoliai gynė Europos šachmatų interesus FIDE. Buvo pradėtos rengti naujos šachmatų varžybos:
1992 m.  Debrecene įvyko pirmas Europos moterų komandinis šachmatų čempionatas. 1996 m. Smederevska Palankoje (Serbija) Verneris Stubenvolas pravedė pirmąsias Europos moterų klubinių komandų taurės varžybas.

Po 1990 metų sumažėjus politinei konfrontacijai Rytų Europos šalys pradėjo stoti į Europos šachmatų sąjungą. Kai 1996 m. Kirsanas Iliumžinovas tapo FIDE prezidentu, santykiai tarp FIDE ir ECU pagerėjo.

1998 metais ECU prezidentu buvo išrinktas Borisas Kutinas iš  Slovėnijos.  Berlyne buvo atidaryta nauja ECU buveinė, su generaliniu sekretoriumi Horstu Metcingu, reformuota eilė turnyrų. Visų kategorijų asmeniniai Europos čempionatai, įskaitant ir jaunių varžybas, tapo aukšto lygio masiniais renginiais. Sutrumpintas nuo 3 iki 2 metų tarpas tarp  Europos komandinių šachmatų čempionatų.

2010 metais ECU prezidentu buvo išrinktas Silvio Danailovas iš  Bulgarijos. ECU iinciatyva  Europos Sąjungos parlamentas 2012 m. kovo 13 d.  Strasbūre priėmė rezoliuciją rekomenduojančią  Europos Sąjungos valstybėse įvesti šachmatų mokymą mokyklose.

Prezidentai 

Rolfas Littorinas, Švedija (1985–1986 m.);
Kurtas Jungvirtas, Austrija (1986–1998 m.);
Borisas Kutinas, Slovėnija (1998–2010 m.);
 Silvio Danilovas, Bulgarija (2010–2014 m.)
 Zurabas Azmaparaišvilis, Gruzija (2014 -  m.)

Šalių federacijos – ECU narės 
2016 m. ECU narėmis buvo 55 šachmatų federacijos:

 Albanija – Federata Shqiptare e Shahut
 Airija – Irish Chess Union
 Andora – Federació d’Escacs Valls d’Andorra
 Anglija – English Chess Federation (ECF)
 Armėnija – Հայաստանի շախմատի ֆեդերացիա
 Austrija – Österreichischer Schachbund
 Azerbaidžanas – Azərbaycan Şahmat Federasiyası
 Baltarusija – Белорусская Федерация Шахмат
 Belgija – Koninklijke Belgische Schaakbond / Fédération Royale Belge des Echecs / Königlicher Schachbund Belgien
 Bosnija ir Hercegovina – Šahovska unija Bosne i Hercegovine / Шаховска унија Босне и Херцеговине
 Bulgarija – Българска федерация по шахмат
 Kipras – Κυπριακή Σκακιστική Ομοσπονδία
 Čekija – Šachový svaz České republiky
 Danija – Dansk Skak Union
 Džersis- Jersey Chess Federation
 Estija – Eesti Maleliit
 Farerų Salos – Talvsamband Føroya
 Graikija – Ελληνική Σκακιστική Ομοσπονδία
 Gruzija – საქართველოს ჭადრაკის ფედერაცია
 Gernsis – Guernsey Chess Federation
 Islandija – Skáksamband Íslands
 Ispanija – Federacion Española de Ajedrez
 Italija – Federazione Scacchistica Italiana (FSI)
 Izraelis – איגוד השחמט הישראלי
 Juodkalnija – Šahovski savez Crne Gore / Шаховски савез Црне Горе
 Kroatija – Hrvatski šahovski savez
 Kosovas - Federata shahut e Kosovos
 Latvija – Latvijas Šaha savienība
 Lenkija – Polski Związek Szachowy
 Lichtenšteinas – Liechtensteiner Schachverband
 Lietuva – Lietuvos šachmatų federacija
 Liuksemburgas – Féderation Luxembourgeoise des Échecs
 Makedonija – Шаховската федерација на Македонија
 Malta – Il-Federazzjoni Maltija taċ-Ċess
 Moldova – Federațija de Șah a Republicii Moldova
 Monakas – Fédération Monégasque des Échecs
 Nyderlandai – Koninklijke Nederlandse Schaakbond
 Norvegija – Norges Sjakkforbund
 Portugalija – Federação Portuguesa de Xadrez
 Prancūzija – Féderation Française des Échecs
 Rumunija – Federatija Romana de Sah
 Rusija – Российская Шахматная Федерация
 San Marinas – Federazione Sammarinese degli Scacchi
 Serbija – Šahovski savez Srbije / Шаховски савез Србије
 Slovakija – Slovenský šachový zväz
 Slovėnija – Šahovska zveza Slovenije
 Suomija – Suomen Keskusshakkiliitto
 Škotija – Chess Scotland
 Švedija – Sveriges Schackförbund
 Šveicarija – Fédération Suisse des Échecs / Schweizerischer Schachbund /
Federazione Scacchista Svizzera / Federaziun Svizra da Schah / Swiss Chess Federation
 Turkija – Türkiye Satranç Federasyonu
 Ukraina – Федерація шахів України
 Velsas – Welsh Chess Union
 Vengrija – Magyar Sakkszövetség
 Vokietija – Deutscher Schachbund

ECU turnyrai 
ECU vienintelė turi teisę rengti Europos šachmatų čempionatus.

Individualūs čempionatai 
 Europos šachmatų čempionatas
 Europos jaunių šachmatų čempionatas
 Europos senjorų šachmatų čempionatas
 Europos mėgėjų šachmatų čempionatas
 Europos Sąjungos šachmatų čempionatas
 Europos Sąjungos jaunių šachmatų čempionatas
 Europos greitųjų šachmatų čempionatas
 Europos moterų šachmatų čempionatas
 Europos moterų greitųjų šachmatų čempionatas
 Europos žaibo šachmatų čempionatas
 Europos moterų žaibo šachmatų čempionatas

Komandiniai čempionatai 
 Europos komandinis šachmatų čempionatas
 Europos moterų komandinis šachmatų čempionatas
 Europos jaunimo komandinis šachmatų čempionatas
 Europos senjorų komandinis šachmatų čempionatas
 Europos šachmatų klubų taurė 
 Mitropos taurė

Šaltiniai

Nuorodos 
 Oficiali Europos šachmatų sąjungos svetainė
 Europos šachmatų akademija
Šachmatų organizacijos
Tarptautinės sporto organizacijos